Beredskab Fyn er tilfreds med redningsindsatsen under togtragedien på Storebælt, der blev besværliggjort af, at beredskabet var travlt optaget af at klimasikre de fynske kyster mod stormflod. Man havde trænet et lignende scenarie på broen, forklarer viceberedskabsdirektør René Cording Jensen.

Annonce

Beredskab Fyn har arbejdet på højtryk i flere døgn. Først med at sikre de fynske kyster mod stormflod. Dernæst med redningsarbejdet under togulykken på Storebælt, der kostede otte menneske livet og sårede yderligere 16. Til trods for den ekstraordinere situation lykkedes det at løfte opgaven, vurderer viceberedskabsdirektør René Cording Jensen. - Vi har hverken evalueret på det ene eller det andet, men de foreløbige meldinger går på, at det hele er forløbet planmæssigt, siger han. René Cording Jensen er efter omstændighederne positiv over beredskabets indsats. - Hændelsen har ikke betydet, at vi ikke har kunnet håndtere det daglige beredskab på Fyn. Det viser, at vi kan håndtere en stormflod, samtidig med at vi håndterer den værste togulykke i mands minde. Jeg synes absolut, det er bevis på, at vores beredskab er robust.

Annonce

Øvet lignende scenarie

René Cording Jensen fortæller, at Beredskab Fyn har øvet forskellige redningsaktioner på Storebæltsbroen - heriblandt et scenarie hvor et tog påkører noget gods, der ligger på jernbanen. Derfor vidste man, hvordan man skulle gribe opgaven an, da ulykken indtraf. - Vi havde ikke en decideret drejebog, for der er ikke to ulykker, der er ens. Men vi har trænet noget, der ligner det, der skete, så vi kendte procedurerne, siger René Cording Jensen. Han forklarer, at der først og fremmest var behov for at gøre kørestrømsledningen strømløs, så man kunne arbejde sikkert på ulykkesstedet. Det gjorde man ved at føre strømmen uden om selve området. Derudover opstillede midlertidige overgange fra jernbanebroen til motorvejsbroen, så man i sikkerhed kunne evakuere toget. - Det er den slags, der gør, at redningsaktioner nogle gange tager længere tid, end man måske kan forvente. Det handler simpelthen om at sikre skadesstedet, siger René Cording Jensen.

Annonce

Snart tilbage til normalen